ઉપરાંત વાસણા બેરેજ પાસે પણ આશરે ૩૦ વર્ષીય પુરુષની લાશ તરતી હાલતમાં હોવાની માહિતી ફાયર બ્રિગેડને મળતાં ફાયર બ્રિગેડની ટીમે લાશને બહાર કાઢી તેની ઓળખવિધિ શરૂ કરી પોલીસને જાણ કરી હતી. છેલ્લા બે મહિનામાં ફાયર બ્રિગેડની રેસ્કયૂ બોટ દ્વારા સાબરમતી રિવરફ્રન્ટ પર લોકોની સજાગતાના કારણે નદીમાં કૂદીને આત્મહત્યા કરતા લોકોને બચાવી લેવામાં આવ્યા છે અને આત્મહત્યાનું પ્રમાણ ઘટ્યું હતું, પરંતુ છેલ્લા ૧૦ દિવસથી ફરી એક વાર સાબરમતી નદીમાં કૂદી આત્મહત્યાના બનાવો વધ્યા છે.